România Atractivă - platformă multimedia de promovare a turismului cultural
*12 rute, 35 de județe și 275 de obiective culturale la startul primului program național de turism cultural *Realizarea și mentenanța platformei în următorii șase ani, plus alte lucrări adiacente, finanțate din PNRR cu 8 milioane euro


Turiștii români și străini pot descoperi, începând de astăzi, noi destinații de călătorie în țara noastră, cu ajutorul celei mai complexe platforme locale multimedia de acest tip, România Atractivă. Programul de turism cultural al României include 12 rute tematice care străbat întreaga țară, cu 275 de obiective de vizitat, prezentate în platforma multimedia dedicată și care, până în 2026, vor fi semnalizate inclusiv prin infrastructură rutieră specifică.